CELEX: 22016D1797
Language: sl
Date: 2016-09-15 00:00:00
Title: Sklep št. 1/2016 Skupnega odbora za izvajanje Sporazuma, ustanovljenega s Prostovoljnim sporazumom o partnerstvu med Evropsko unijo na eni strani in Republiko Indonezijo na drugi strani, z dne 15. septembra 2016 o datumu začetka delovanja sheme izdajanja dovoljenj v okviru izvrševanja zakonodaje, upravljanja in trgovanja na področju gozdov (FLEGT) [2016/1797]

11.10.2016   
            
            
               SL
            
            
               Uradni list Evropske unije
            
            
               L 274/62
            
         Sklep št. 1/2016 Skupnega odbora za izvajanje Sporazuma, ustanovljenega s Prostovoljnim sporazumom o partnerstvu med Evropsko unijo na eni strani in Republiko Indonezijo na drugi strani,
   z dne 15. septembra 2016
   o datumu začetka delovanja sheme izdajanja dovoljenj v okviru izvrševanja zakonodaje, upravljanja in trgovanja na področju gozdov (FLEGT) [2016/1797]
   SKUPNI ODBOR ZA IZVAJANJE SPORAZUMA JE –
   ob upoštevanju Prostovoljnega sporazuma o partnerstvu med Evropsko unijo in Republiko Indonezijo (v nadaljnjem besedilu: Sporazum), ki je po ratifikaciji s strani pogodbenic začel veljati 1. maja 2014,
   ob upoštevanju naslednjega:
   
               (1)
            
            
               Sporazum v členu 14(5)(e) določa, da se Skupni odbor za izvajanje Sporazuma dogovori o datumu, ko shema izdajanja dovoljenj FLEGT začne delovati, po oceni delovanja indonezijskega sistema za zagotavljanje zakonitosti lesa (TLAS) na podlagi meril iz Priloge VIII k navedenemu sporazumu.
            
         
               (2)
            
            
               Skupna neodvisna ocena indonezijskega sistema TLAS je pokazala, da je indonezijski sistem TLAS zanesljiv sistem in da izpolnjuje merila, določena v Prilogi VIII k Sporazumu, za presojo njegovega delovanja.
            
         
               (3)
            
            
               Obe pogodbenici sta končali vsaka svoj notranji postopek in sta prek Skupnega odbora za izvajanje Sporazuma druga drugo uradno obvestili, da sta pripravljeni na začetek delovanja sistema izdajanja dovoljenj FLEGT.
            
         
               (4)
            
            
               Skupni odbor za izvajanje Sporazuma bo še naprej spremljal izvajanje Sporazuma in pogodbenici sta opredelili skupne ukrepe, ki se bodo leta 2017 izvajali prednostno, da bi zagotovili uspešno izvajanje Sporazuma –
            
         SKLENIL:
   Člen 1
   Shema izdajanja dovoljenj FLEGT začne delovati 15. novembra 2016.
   Člen 2
   Ta sklep je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in indonezijskem jeziku, pri čemer so vsa besedila enako verodostojna. Pri razlikah v razlagi prevlada angleško besedilo.
   Člen 3
   Ta sklep začne veljati 15. novembra 2016.
   
      V Yogyakarti, Indonezija, 15. septembra 2016
      
         
            Za Republiko Indonezijo
         
         Dr. IB Putera PARTHAMA
         
            Generalni direktor za trajnostno gospodarjenje z gozdovi, Ministrstvo za okolje in gozdarstvo, Indonezija
         
      
      
         
            Za Evropsko unijo
         
         Charles-Michel GEURTS
         
            Namestnik vodje misije
         
         
            Delegacija EU v Indoneziji in Bruneju